

|  |  |
| --- | --- |
| Pesti Úti Óvoda  **Intézményi Beszámoló** | **Készítette: Orosz Zoltánné**  **2020-2025** |

Tartalomjegyzék

[**Visszatekintés** 2](#_Toc184126490)

[**1.** **Helyzetelemzés** 2](#_Toc184126491)

[*1.1.* *Szociokulturális háttér* 2](#_Toc184126492)

[*1.2.* *Gyermeklétszám* 3](#_Toc184126493)

[*1.3.* Sz*emélyi feltételek, engedélyezett dolgozói létszám* 4](#_Toc184126494)

[*1.4.* *Szakképzettség* 5](#_Toc184126495)

[*1.5.* *Gazdálkodás, tárgyi feltételek* 5](#_Toc184126496)

[Igyekeztünk az időarányos forrás felhasználására és a takarékos működést tartottuk szem előtt. Tárgyi feltételeink az elmúlt években kicsit nehézkesebben mentek, nem mindig volt zökkenőmentes a működés és az ellátásunk. Sokszor volt fennakadás az ellátmányunkban, tisztítószerekkel. 5](#_Toc184126497)

[*1.6.* *Elnyert pályázatok* 6](#_Toc184126498)

[*1.7.* *Megvalósult felújítások, tárgyi eszközök beszerzése* 6](#_Toc184126499)

[**2.** **A 2020-2025-ös vezetői ciklusomban az alábbi célkitűzések valósultak meg. A nevelési évek kiemelt feladatai éves bontásban, valamint megvalósulásuk a nevelési értekezletek tükrében.** 7](#_Toc184126500)

[*2.1.* *A 2020-2025-ös vezetői ciklusomban az alábbi célkitűzések valósultak meg*. 7](#_Toc184126501)

[*2.2.* *A 2020/2025ö-ös nevelési évek kiemelt feladatai és azok megvalósítása* 7](#_Toc184126502)

[*a)* *Gyermekközpontú nevelés* 7](#_Toc184126503)

[*b)* *Játék és szabadidő fejlesztése* 8](#_Toc184126504)

[*c)* *Környezettudatosság és fenntarthatóságra nevelés* 8](#_Toc184126505)

[*d)* *Egészséges életmódra nevelés* 8](#_Toc184126506)

[*e)* *Digitális kompetenciák megalapozása* 8](#_Toc184126507)

[*f)* *Értékek közvetítése és erkölcsi nevelés* 8](#_Toc184126508)

[*g)* *Inklúzió és egyenlő esély biztosítása* 8](#_Toc184126509)

[*h)* *Család és óvoda együttműködésének erősítése* 8](#_Toc184126510)

[**3.** **Tájékoztatás az intézményi önértékelés és minősítési eljárás megvalósításáról** 8](#_Toc184126511)

[*3.1.* *Pedagógus önértékelés és minősítési eljárás* 8](#_Toc184126512)

[*3.2.* *Vezetői tanfelügyelet, Intézményi tanfelügyelet.* 9](#_Toc184126513)

[**4.** **A kiemelt figyelmet igénylő gyermekek nevelése** 9](#_Toc184126514)

[*4.1.* *Sajátos nevelésű igényű gyermek (későbbiekben SNI)* 9](#_Toc184126515)

[*4.2.* *Beilleszkedési, tanulási, magatartási nehézséggel küzdő gyermekek ( későbbiekben BTMN-es)* 9](#_Toc184126516)

[*4.3.* *Hátrányos és halmozottan hátrányos helyzetű gyermekek* 9](#_Toc184126517)

**Visszatekintés**

1999-ben kezdtem óvodapedagógusi pályafutásomat a Pesti Úti Óvodában. Büszke vagyok rá, hogy ez az intézmény az első munkahelyem. Immáron 25 éve dolgozom itt.

Vezetői pályafutásom 10 évvel ezelőtt kezdődött, amit nyugdíjba vonuló akkori óvodavezető felkérésére vállaltam el. Nagyon sok minden történént ezalatt a 10 év alatt. Volt részem nagyon sok örömben, sikerben, de sok nehézséget is le kellett küzdeni. Csodálatos érzés amikor több száz gyermek szeretettel ölel át, és hála fog el, amikor a kollegáimra gondolok. Vigasztaltak, ha csüggedtem és együtt örültünk egy-egy sikeres rendezvény után.

Az elmúlt öt év legnagyobb kihívását a Covid-19 jelentette. A betegség nem csak fizikálisan okozott problémát, hanem lelkileg is megviselte a nevelőtestületet, a szülőket. Megtanultunk online foglalkozást, értekezletet megtartani. Mindennapi félelmünket elrejteni a gyermekek elől.

Amikor már kezdünk kilábalni a COVID-19-ből érkezett az energetikai válság. A napi jelentések a fogyasztásról, a „vedd le a termosztátot”, „kapcsold le a villanyt” időszak.

Közben a szakmaiságunkat is igyekeztünk megtartani, új pedagógiai programot írtunk, és saját gyermekmérő eszközt készítettünk, ami a nevelőtestület saját szellemi terméke. Megfeleltünk minősítési eljárásokon, és tanfelügyeleti ellenőrzéseken. Új jogállást és törvényt kaptunk, és végül, de nem utolsó sorban 2024. szeptember 1-től megismerkedtünk a KRÉTA rendszerrel, aminek megismerése és használat folyamatban van.

Hiszem és vallom, hogy az elmúlt 5 év nehézségeit pozitív életszemlélettel, sok motiválással, biztatással és megfelelő kommunikációval sikerült átvészelni. Amiben segítségemre volt egy mindenre nyitott, innovatív, tenni akarok nevelőtestület.

1. **Helyzetelemzés**
   1. *Szociokulturális háttér*

**Pesti úti óvoda**

A város központjában, 3 Általános Iskola szomszédságában helyezkedik el. A 2 épületrészben összesen 6 csoportszobában történik az óvodai nevelés. Az egyenlő hozzáférés biztosításával óvodásaink a város pereméről, tanyáról, valamint a közeli lakótelepről járnak intézményünkbe. Ezek a tények döntően befolyásolják, sőt meghatározzák nevelési feladatainkat. / másság elfogadása, társadalmi különbözőségből fakadó problémák, diplomatikus, etikus kezelése, belső értékek megláttatás, felzárkóztatás, egyéni fejlesztés stb./

A permanens kapcsolat a szakemberekkel és a délelőtti fejlesztés / fejlesztőpedagógiai és gyógypedagógiai fejlesztések/ a gyermekek és nem utolsósorban a szülők érdekeit is szolgálják. Az óvoda tulajdonát képezi az 54 m2 – es tornaterem és mellette lévő tágas öltöző. Ez a lehetőség szintén óvodásaink érdekeit szolgálja, hiszen megfelelő környezetben történik a mozgásfejlesztés, képességfejlesztés. A jó idő beálltával rendszeresen a szabadban tartjuk testnevelési foglalkozásainkat.

**Köztársaság utcai Tagóvoda**

A Köztársaság utcai óvoda a város északkeleti részének lakóteleppel és kertes, családi házakkal övezett területén fekszik. 1975-ben óvoda-bölcsőde együttesként épült, 4 óvodai csoporttal. 1991-ben a bölcsőde megszűntével még 2 óvodai csoport, 2016. szeptember 01-től intézmények integrálását, majd átépítést követően még 2 csoportszoba, 1 tornaszoba és vegyes használatú foglalkoztató kialakítására kaptunk lehetőséget. Így összesen 8 csoport működik az intézményben. 2012. decemberétől terápiás só-szobát alakítottunk ki. Az épület külső és belső adottságai megfelelőek. Tárgyi eszközeinket és felszereléseinket folyamatosan korszerűsítjük, bővítjük. Ehhez a költségvetési kereten túl felhasználjuk nyertes pályázataink többletforrásait, valamint támogatóink adományait.

A Köztársaság Utcai Óvodába járó gyermekek szüleinél jellemző a magasabb iskolai végzettség, az átlagos vagy kissé jobb életszínvonal. Az óvoda programjában kiemelt feladatként jelenik meg az egyéni sorsokkal való törődés, a családgondozás, a gyermeki jogok és alapvető szabadságok tiszteletben tartása, az elsődleges prevencióra való törekvés, valamint a kisebbség és a sajátos nevelési igényű gyermekek nevelése.

A nevelőtestület sokéves szakmai tapasztalattal, kiváló szaktudással, folyamatos önképzéssel igyekszik megfelelni a mai kor társadalmi és szakmai kihívásainak.

Gyermekeink különféle szociális háttérrel érkeznek, az évek során nőtt a gyermekvédelmi esetek száma, a gyermekvédelmi munka jelentősége.

A társadalmi élet változásainak következtében egyre több a beilleszkedési, magatartási nehézséggel küzdő, részképesség – lemaradással érkező, sajátos nevelési igényű kisgyermek.

Nyitottak vagyunk a partneri elvárások iránt, de szolgáltatásainkat a szakmaiság és a gyerekek mindenekfelett álló érdekét szolgáló szempontok határozzák meg.

* 1. *Gyermeklétszám*

Intézményünk eredményességét az alábbi diagrammok is jól tükrözik. Véleményem szerint a gyermeklétszám növekedése is jól mutatja nevelőközösségünk egységét, harmóniáját, ami vonzóvá teszi intézményünket a szülők és gyermekeik számára.

* 1. Sz*emélyi feltételek, engedélyezett dolgozói létszám*

A beszámolási időszakban mindkét intézményben elmondható volt a nagyfokú fluktuáció, amit minden esetben igyekeztünk a törvényi előírásoknak megfelelően megoldani. Az elvándorlás fő oka az esetek nagy részében nyugdíjba vonulás volt. Csekély százalékban történt felmondás személyi ellentétek miatt, több esetben pedig más településre való költözés miatt kérte a dolgozó a munkaviszony megszüntetését.

Engedélyezett létszámunk jelenleg a következő:

* 14 óvoda csoport
* 28 fő képesített óvodapedagógus
* 1 fő óvodavezető
* 1 fő fejlesztőpedagógus
* 4 fő pedagógiai asszisztens
* 1 fő óvodatitkár
* 2 fő udvaros
* 3 rehabilitációs kisegítő

Tényleges létszámunk:

* 14 óvodai csoport
* 25 fő képesített óvodapedagógus
* 3 fő képesítés nélküli óvodapedagógus helyettesítő pedagógiai asszisztens
* 1 fő fejlesztőpedagógus
* 1 fő óvodavezető
* 4 fő pedagógiai asszisztens
* 1 fő óvodatitkár
* 2 fő udvaros
* 2 rehabilitációs kisegítő
  1. *Szakképzettség*

Mint ahogyan fentebb látható három fő képesítés nélküli óvodapedagógust foglalkoztatunk. Sajnos az a tapasztalat, hogy az óvodapedagógusi pálya már nem vonzó. A bérek emelkedésének hozadékát egyelőre nem tapasztaljuk, de bízunk benne, hogy hamarosan érzékelhető lesz. Folyamatos az önképzés és a továbbképzési igény. Főleg a mozgással, mozgáskoordinációval kapcsolatos képzéseket részesítik előnyben a kollegák, mert ennek látják nagy szükségét.

Továbbképzéseken nem csak az óvodapedagógusok vesztnek részt, hanem a dajka nénik, pedagógiai asszisztensek, óvodatitkár, és az óvoda vezetői is. A tagóvodánkban az általános helyettes kollégám és jómagam is Mestervezetői szakvizsgát szereztünk, illetve hamarosan mestervezető besorolású pedagógusunk is lesz.

* 1. *Gazdálkodás, tárgyi feltételek*

Igyekeztünk az időarányos forrás felhasználására és a takarékos működést tartottuk szem előtt. Tárgyi feltételeink az elmúlt években kicsit nehézkesebben mentek, nem mindig volt zökkenőmentes a működés és az ellátásunk.

**Eszközfejlesztés eredményei**

* 1. *Elnyert pályázatok*

Intézményi pályázat nem történt az elmúlt öt évben.

* 1. *Megvalósult felújítások, tárgyi eszközök beszerzése*

A beszámolási időszakban az elmúlt évekhez képest kisebb mértékű volt a felújítás, de azt kell mondanom, hogy panaszra nem lehet okunk. Nagyon sok szülői támogatásban volt részünk és az alapítványi pénzt is hatékonyan tudtuk felhasználni.

**Pesti Úti Óvoda Önkormányzati finanszírozásból**

* nyílászárók cseréje, ajtók, ablakok
* teljes fűtéskorszerűsítés az intézmény „A” épületében

-tetőcsere, tetőszigetelés

- napelemes rendszer elhelyezése

- csoportszobák, folyósók, konyha tisztasági festése

- 4 db laptop vásárlása

- fektető ágyak cseréje

**Szülői támogatásból a Gyermekmosolyért alapítványon keresztül:**

* „B” épület süllyedésének megállítása az épület alá injektálásával
* 4 db csoportszobai szőnyeg vásárlása
* 1 db udvari rugósjáték vásárlása
* 3 csoportszoba asztal és székgarnitúra cseréje
* 4 db laptop vásárlása
* 1 db színes nyomtató vásárlása

**Köztársaság utcai Tagóvoda**

* mosogatógép vásárlása
* napelemes rendszer elhelyezése
* 2 laptop vásárlása
* konyha tisztasági festése

1. **A 2020-2025-ös vezetői ciklusomban az alábbi célkitűzések valósultak meg. A nevelési évek kiemelt feladatai éves bontásban, valamint megvalósulásuk a nevelési értekezletek tükrében.**
   1. *A 2020-2025-ös vezetői ciklusomban az alábbi célkitűzések valósultak meg*.

A beszámolási időszak sem volt könnyebb, mint vezetői pályafutásom első évei. A tapasztalatom és a vezetői rutinom kialakult. A nevelőközösséggel összecsiszolódtunk, a fentartóval való együttműködésem is zökkenőmentes volt. Az élet mégis tud nehézségeket görgetni az ember elé.

A COVID-19 olyan élethelyzet elé állított mindannyiunkát, soha nem gondoltunk volna ilyenre. Szerencsére összefogva, együtt gondolkodva tudtunk működni és ellátni a feladatunkat.

Vezetői pályám kezdetén nagyon sok törvényi változás történt, ami a Köznevelési Törvényt illeti. 2013 szeptember 1-től lépett életbe a Pedagógus életpálya modell, ami a kezdet kezdetén még nagyon kiforratlan volt, és mindenki számára ismeretlen terület. Az intézményben elsőként írtam portfóliót és estem át minősítési eljáráson, ezzel is példaként állva a nevelőtestület előtt. Azóta egy újabb törvényi változás történt. A pedagógusokra vonatkozó közalkalmazotti jogállást megszüntették, helyére lépet a Köznevelésben foglalkoztatott jogállás az úgynevezett Pedagógus Új Életpálya Törvény (Puétv.) Ez a törvény mindamellett, hogy jogi értelemben hozott változást amellett anyagi téren is végre jelentős változást eredményezett. Remélhetőleg az elkövetkezendő években ez a pálya iráni érdeklődésben is meg fog mutatkozni, és évről évre csökkenő tendenciát fog mutatni a pedagógus hiány.

Eredményesnek és sikeresnek mondhatom, hogy minden kollegával jól együtt tudunk működni, ismerem a személyes értékeiket és szakmai elköteleződésüket. Sikerült elvárásaimnak megfelelően optimális tárgyi és személyi feltételeket biztosítanom, ahol alkotói lékkört tudnak a kollegák kialakítani, mely a valamennyi felnőtt csapatmunkájának eredménye.

* 1. *A 2020/2025ö-ös nevelési évek kiemelt feladatai és azok megvalósítása*

A 2020–2025 közötti óvodai nevelési ciklus során a kiemelt feladatok az Oktatási Hivatal és a helyi intézményi tervek alapján kerülnek meghatározásra. Ezek célja, hogy a gyermekek életkori és egyéni sajátosságait figyelembe véve támogassák fejlődésüket, biztosítsák a nevelés egységességét, és megalapozzák az iskolai életre való felkészülést. Az alábbiakban összefoglalom a legfontosabb kiemelt feladatokat és azok megvalósulásának lehetséges módjait intézményünkben.

1. *Gyermekközpontú nevelés*

**Cél:** A gyermekek egyéni fejlődési ütemének, szükségleteinek és érdeklődési körének figyelembevétele.

**Megvalósulás:** Egyéni fejlesztési tervek készítése, differenciált foglalkozások, játékos tevékenységek, folyamatos megfigyelések.

1. *Játék és szabadidő fejlesztése*

**Cél:** A játék központi szerepének erősítése az óvodai nevelésben.

**Megvalósulás:** Szabad játékidő biztosítása, minőségi játékeszközök beszerzése, kreatív és kooperatív játékok szervezése.

1. *Környezettudatosság és fenntarthatóságra nevelés*

**Cél:** A gyermekek környezettudatos magatartásának kialakítása.

M**egvalósulás:** Zöld óvoda programok, természetjárások, növénygondozási projektek.

1. *Egészséges életmódra nevelés*

**Cél:** Az egészséges életmód szokásainak megalapozása.

M**egvalósulás:** Mozgásos tevékenységek (tornatermi foglalkozások, szabadtéri játékok), egészséges étkezés elősegítése, higiéniai szokások tanítása.

1. *Digitális kompetenciák megalapozása*

**Cél:** A gyermekek ismerkedjenek meg a digitális világ alapjaival, az életkoruknak megfelelő módon

Megvalósulás: Interaktív eszközök használata, digitális mesék, játékok.

1. *Értékek közvetítése és erkölcsi nevelés*

**Cél:** Az alapvető emberi értékek, normák és szabályok elsajátítása.

**Megvalósulás:** Mesék, történetek, drámajátékok alkalmazása, közös szabályalkotás, konfliktuskezelési technikák.

1. *Inklúzió és egyenlő esély biztosítása*

**Cél:** Az eltérő fejlődési igényű gyermekek támogatása.

M**egvalósulás:** Egyéni fejlesztés, gyógypedagógusok és szakemberek bevonása, integráció támogatása.

1. *Család és óvoda együttműködésének erősítése*

**Cél:** Szorosabb kapcsolat kialakítása a szülőkkel.

**Megvalósulás:** Szülői értekezletek, nyílt napok, közös rendezvények és családi programok szervezése.

1. **Tájékoztatás az intézményi önértékelés és minősítési eljárás megvalósításáról**
   1. *Pedagógus önértékelés és minősítési eljárás*

Mint ahogy már a beszámolóm során említettem már, hogy milyen nehézségeink voltak az önértékelés és minősítési eljárások során, most arról szeretnék beszámolni, hogy jelenleg az intézményben dolgozó óvodapedagógusok milyen arányban, milyen besorolásban vannak.

|  |  |
| --- | --- |
| **Besorolási fokozat** | **Fő** |
| Gyakornok | 0 |
| Pedagógus I. | 13 |
| Pedagógus II. | 13 |
| Mesterpedagógus | 1 |

Jelenleg 3 óvodapedagógus hiányzik intézményünkből. Ezeket az álláshelyeket pedagógia asszisztensekkel töltjük be. A három pedagógiai asszisztensből kettő óvodapedagógus hallgató. A minősítési eljárások kötelezettségét az új törvény eltörölte, és megszűnt a bértáblában a sávolási rendszer. Az életpályamodell szerinti besorolást, minősítési eljárást önköltséges áron lehet elvégezni.

* 1. *Vezetői tanfelügyelet, Intézményi tanfelügyelet.*

Mindkét óvodában a beszámolási ciklusban többször is volt vezetői tanfelügyeleti ellenőrzés. Az ellenőrzés során nem tártak fel semmilyen elmarasztalásra okot adó hibát. Az intézmény működését, a kollektív eredményességét és a vezetői irányítás megfelelőnek ítélték meg.

1. **A kiemelt figyelmet igénylő gyermekek nevelése**
   1. *Sajátos nevelésű igényű gyermek (későbbiekben SNI)*

Ezeknek a gyermekeknek az ellátása a legnehezebb. Intézményünknek van saját fejlesztő pedagógusa aki kiváló szakember. Sajnos a törvény viszont nem teszi lehetővé, hogy ezeket a gyerekeket fejlessze. Csak gyógypedagógus végzettséggel lehet az ő fejlesztésüket megoldani. Jelenleg 13 SNI gyermekünk van, természetesen megoldott az ellátásuk, megbízási szerződést kötöttünk egy nyugdíjas gyógypedagógussal aki a szakértői véleményben meghatározott óraszámban látja lel az érintett gyerekeket.

* 1. *Beilleszkedési, tanulási, magatartási nehézséggel küzdő gyermekek ( későbbiekben BTMN-es)*

A BTMN-es gyermeket óvodánk fejlesztőpedagógusa látja el, a szakvéleményben meghatározott óraszámban.

* 1. *Hátrányos és halmozottan hátrányos helyzetű gyermekek*

Kiemelt figyelmet fordítunk a hátrányos helyzetű gyermekekre, élethelyzetük javítására.

A hátrányos helyzetű gyermekek esélyegyenlőségének záloga a megfelelő minőségű és időtartamú óvodáztatásuk. Az iskoláskor kezdetéig a gyerekek fejlődésének üteme messze meghaladja a későbbi életszakaszok fejlődésének sebességét. Az élet első évei meghatározó jelentőségűek az idegrendszer, a tanulás, az adaptációs készségek alakulásában. Az alapvető készségek, melyek a sikeres iskolakezdés feltételei, kisgyermekkorban, óvodáskorban az agyi érési folyamatok lezárulásáig – megterhelés nélkül – rendkívül fejleszthetőek.

A hátrányos helyzetű családok gyermekei lényegesen elmaradnak kognitív fejlődésükben a kedvezőbb szociális helyzetű társaikhoz képest. Az elmaradás oka a gyermeki fejlődés nem megfelelő ösztönzése a szülők korlátozott erőforrásai, a megélhetési nehézségek okozta terheltség és az otthoni környezet hiányosságai miatt.

Tudatos óvodai pedagógiai munkára van szükség ahhoz, hogy a hátrányokat az óvodai nevelés csökkenteni tudja. A hátrányos helyzetből származó lemaradások – szakszerű, a gyermek társadalmi helyzetére érzékeny pedagógiai szemlélettel és módszerekkel, a szülőket partnerré téve, velük együttműködve – sikeresen ellensúlyozhatóak.

A csoport óvónői megfelelő szintű szocializációval elősegítik a gyermekek zökkenőmentes beilleszkedését a közösségbe. A fejlesztő- kompenzáló tevékenység az óvodai csoportokban, egyénileg illetve mikro- csoportosan történik. Szükség esetén szakszolgálat közreműködésével.

***„A világon mindenkinek hinnie kell abban,***

***hogy képes valami olyasmit nyújtani,***

***amit a világ nélküle nem kaphat meg.”***

*( Gilbert Keith Chesterton)*