Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2025  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, Kossuth Ferenc u. 52. szám alatti 2. számú, 21 m2 garázshelyiség bérleti szerződésének határozatlan időre történő meghosszabbítása |

**ELŐTERJESZTÉS**

A Képviselő-testület 2025. január 23-ai ülésére

**Tisztelt Képviselő-testület!**

VÁRVAG Nonprofit Kft. részére megkeresés érkezett Mózes Tibor Zsolttól (a továbbiakban: M. T. Zs. / Bérlő), a Cegléd, Kossuth Ferenc u. 52. szám alatti Társasházban található, 2. számú, 21 m2 alapterületű garázs helyiség bérlőjétől.

M. T. Zs. bérli 2015. január 15-től érvényben lévő bérleti szerződéssel Cegléd Város Önkormányzatának kizárólagos tulajdonában lévő, Cegléd belterület 963/8/A/64-es helyrajzi számú, természetben Cegléd, Kossuth Ferenc u. 52. szám alatt lévő Társasházban található, 2. számú, 21 m2 alapterületű garázshelyiséget. Ez a bérleti szerződés legutóbb 2020. január 15-től, további 5 évvel meghosszabbításra került és 2025. január 14-ével jár le.

A Bérlő kéri a Képviselő-testület hozzájárulását bérleti szerződésének határozatlan időre történő meghosszabbítására. A Bérlő kérelme megtekinthető a VÁRVAG Nonprofit Kft. irodájában.

*Az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet* 40. § (3) bekezdésében foglaltak szerint, amennyiben a nem lakás célú helyiségre megkötött bérleti szerződés öt évvel történő meghosszabbítása lejár, bérlő kérelmére a Képviselő-testület dönthet a bérleti szerződés határozatlan időre történő meghosszabbításáról abban az esetben, ha a bérlőnek nincs bérleti díj hátraléka, közüzemi szolgáltatókkal szembeni díj tartozása, vagy köztartozása. A határozatlan időre szóló bérleti szerződést a Bérbeadó indoklás nélkül felmondhatja, hat hónap felmondási idővel.

A Bérlő benyújtotta a VÁRVAG Nonprofit Kft. részére a hosszabbításhoz szükséges igazolásokat, bérleti díj befizetési kötelezettségét időben teljesíti, jelenleg sincs tartozása. Bérlő az általa bérelt nem lakás céljára szolgáló helyiséget a bérleti szerződésben meghatározott feltételek szerint tartja fenn. 2024. július 1-től M. T. Zs. a garázshelyiség után 13.063,- Ft + ÁFA/hónap (bruttó 16.590,- Ft/hónap) bérleti díjat fizet.

Bérlő kérelmében elfogadta a VÁRVAG Nonprofit Kft. javaslatát a garázshelyiség bérleti díjának piaci viszonyok szerinti megemelésére, vállalja a 21.000,- Ft + ÁFA/hónap (bruttó 26.670,- Ft/hónap) bérleti díj megfizetését a továbbiakban.

M. T. Zs. *a képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet* 9. melléklet 3.11.1. pontja értelmében írásbeli hozzájárulását adta személyes adatainak az előterjesztésben és a határozatban történő feltüntetéséhez.

Jelen előterjesztést a **Gazdasági Bizottság** **tárgyalja**, és a Képviselő-testület és szervei szervezeti és működési szabályzatáról szóló 22/2024. (XI. 12.) Ök. rendelet 50/B. § (1) és (2) bekezdésében, valamint a 410/2024.(XII. 11.) Ök. határozatban foglaltakra tekintettel **Takátsné Györe Anett tanácsnok véleményezheti**. A GB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Cegléd, 2025. január 6.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. meghosszabbítja **Mózes Tibor Zsolt** kérelmére a Cegléd Város Önkormányzatának kizárólagos tulajdonában lévő, **Cegléd belterület 963/8/A/64-es helyrajzi számú**, természetben **Cegléd, Kossuth Ferenc u. 52. szám alatt lévő** Társasházban található, **2. számú, 21 m2 alapterületű garázshelyiségre vonatkozó bérleti szerződését, 2025. január 14-től határozatlan időre**.
2. Elfogadja a VÁRVAG Nonprofit Kft. javaslatát és meghatároz **21.000,- Ft + ÁFA/hónap**, azaz huszonegyezer forint + általános forgalmi adó/hónap **fizetendő bérleti díjat** a Cegléd, Kossuth Ferenc u. 52. szám alatt lévő Társasházban található 21 m2 alapterületű garázshelyiségre a határozatlan időre történő bérbeadás feltételeként.
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**„B” Határozati javaslat**

**Cegléd Város Önkormányzatának Képviselő-testülete**

1. nem hosszabbítja meg **Mózes Tibor Zsolt** kérelmére a Cegléd Város Önkormányzatának kizárólagos tulajdonában lévő Cegléd belterület 954/A/48-as helyrajzi számú, természetben **Cegléd, Kossuth Ferenc u. 52. szám alatt lévő** Társasházban található, **2. számú, 21 m2 alapterületű garázshelyiségre vonatkozó bérleti szerződését, 2025. január 14-től határozatlan időre**.
2. Utasítja a VÁRVAG Nonprofit Kft-t pályázati eljárás keretén belüli bérbeadásra.
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Az előterjesztést láttam:

Dr. Diósgyőri Gitta

címzetes főjegyző